“સાચું કહું તો, મારા સાસુ મને પસંદ નહોતા કરતા. તેમના મોટા દીકરાના લગ્ન અરેન્જ મેરેજ છે માટે તેઓ ઈચ્છતા હતા કે નાના દીકરાના લગ્ન પણ તેમની પસંદની છોકરી સાથે થાય. મેરેજના પહેલા દિવસથી મારા પર એ વાતનું દબાણ હતું કે મારે તેમને ખુશ કરવાના છે અને એ વાત સાબિત કરવાની છે કે તેમના નાના દીકરાએ બરાબર છોકરી પસંદ કરી છે. તેઓ મારી સરખામણી અન્ય વહૂ સાથે કરતા રહે છે. હું અને મારા પતિ તેમની આ પ્રકારની વાતોને કાને નથી લેતા અને એવું વિચારીએ છીએ કે સમય સાથે બધું સારું થઈ જશે.”